Blaumaņa iela (Rīga)
Šis raksts ir par ielu Rīgā. Par citām jēdziena Blaumaņa iela nozīmēm skatīt nozīmju atdalīšanas lapu. Blaumaņa iela ir Rīgas iela Centra rajonā. Blaumaņa iela sastāv no 2 braukšanas joslām, un tās kopējais garums ir 640 metri. Tagadējā ielas apbūve veidojās galvenokārt 19. gadsimta beigās un 20. gadsimta sākumā. Dzīvojamā ēka (1896, arhitekts Kārlis Johans Felsko) Blaumaņa ielā 26 bija viena no pirmajām Rīgas īres mājām ar labiekārtotiem 3—4 istabu dzīvokļiem.